குறள்: 268 (தன்னுயிர்) தன்னுயிர் தானறப் பெற்றானை யேனைய  மன்னுயி ரெல்லாந் தொழும் (08) தன் உயிர் தான் அறப் பெற்றானை ஏனைய மன் உயிர் எல்லாம் தொழும். பரிமேலழகர் உரை (இதன்பொருள்) தன் உயிர் தான் அறப் பெற்றானை= தன் உயிரைத் தான் தனக்குரித்தாகப் பெற்றவனை; ஏனைய மன்னுயிர் எல்லாம் தொழும்= அது பெறாதனவாகிய மன்னுயிர்கள் எல்லாம் தொழும். பரிமேலழகர் உரைவிளக்கம் தனக்குரித்தாதல், தவமாகிய தன்கருமம் செய்தல். அதனினூங்குப் பெறுதற்கு அரியது இன்மையின், 'பெற்றானை' என்றார். 'அது பெறாதன' என்றது, ஆசையுட்பட்டு அவம் செய்யும் உயிர்களை. சாபமும் அருளும் ஆகிய இரண்டு ஆற்றலும் உடைமையின், 'தொழும்' என்றார். குறள்: 269 (கூற்றங்)